**Ministru kabineta noteikumu „Grozījumi Ministru kabineta 2010.gada 27.jūlija noteikumos Nr. 704 „Noteikumi par robežšķērsošanas vietām un tajās veicamajām pārbaudēm”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts nosaka Mērsraga, Pāvilostas, Skultes robežšķērsošanas vietu robežpārbaudes un radiometriskās kontroles veikšanas laiku, kā arī fitosanitārās kontroles, tajā skaitā, kvalitātes un klasifikācijas kontroles veikšanas laiku Mērsraga robežšķērsošanas vietā. Ministru kabineta noteikumu projekts stāsies spēkā normatīvajos aktos noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Iekšlietu ministrijas iniciatīva;
2. Ar Ministru kabineta 2017. gada 24. novembra rīkojumu Nr. 701 „Par valsts pārvaldes reformu plānu 2020” apstiprinātā Valsts pārvaldes reformu plāna 2020 ietvaros veicamās reorganizācijas Valsts robežsardzes struktūrvienībās.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 27.jūlija noteikumu Nr. 704 „Noteikumi par robežšķērsošanas vietām un tajās veicamajām pārbaudēm” (turpmāk – Noteikumi) 1.pielikuma 12., 15. un 24.punktā noteikts, ka Mērsraga, Pāvilostas un Skultes robežšķērsošanas vietu darba laiks ir visu diennakti. Lai nodrošinātu ar Ministru kabineta 2017. gada 24. novembra rīkojumu Nr. 701 „Par valsts pārvaldes reformu plānu 2020” apstiprinātā Valsts pārvaldes reformu plāna 2020 un Iekšlietu ministrijas 2017. gada 21. decembra rīkojuma Nr. 1 – 12/2967 ”Par Valsts pārvaldes reformu plāna 2020 pasākumu īstenošanu” izpildi, Valsts robežsardzē tika veikts funkcionālais izvērtējums, kura ietvaros tika veikta visaptveroša Valsts robežsardzes struktūrvienību funkciju analīzear mērķi uzlabot Valsts robežsardzes funkcionalitāti un konstatēt iespējas īstenot strukturālās pārmaiņas, izveidojot racionālu un efektīvu valsts pārvaldes iestādi. Veicot izvērtējumu, tika apkopoti statistikas dati par robežšķērsošanas vietās veiktajām pārbaudēm, ārējo robežu šķērsojošām personām un kuģošanas līdzekļiem.Izvērtējot robežšķērsojošo personu un kuģošanas līdzekļu plūsmas intensitāti Mērsraga, Pāvilostas un Skultes robežšķērsošanas vietās tika pieņemts lēmums likvidēt Valsts robežsardzes Ventspils pārvaldes Kurzemes I kategorijas dienesta Mērsraga un Pāvilostas I kategorijas nodaļas, kuras attiecīgi veic robežpārbaudes Mērsraga un Pāvilostas robežšķērsošanas vietās, uzdodot nodrošināt robežpārbaudes funkcijas citām Valsts robežsardzes struktūrvienībām. Savukārt attiecībā uz Valsts robežsardzes Rīgas pārvaldes Skultes I kategorijas nodaļu, kura veic robežpārbaudes Skultes robežšķērsošanas vietā, tika pieņemts lēmums saglabāt to kā atsevišķu Valsts robežsardzes struktūrvienību, bet robežpārbaudes nodrošināt tikai pēc informācijas saņemšanas un robežpārbaudes laika saskaņošanas. Minētās Valsts robežsardzes struktūrvienību reformas nodrošinās pamatfunkciju izpildes nepārtrauktību, kā arī papildus personāla novirzīšanu ārējās robežas apsardzības nodrošināšanai uz Latvijas Republikas austrumu robežas, ievērojot esošā personāla nepietiekamību. Tika izvērtēta projektā paredzētā regulējuma atbilstība starptautiskajām un Eiropas Savienības tiesībām. Eiropas Parlamenta un Padomes regulas (ES) 2016/399 (2016. gada 9. marts) par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk – Šengenas Robežu kodekss) 5.panta 1.punktā ir minēts, ka ārējās robežas var šķērsot tikai robežšķērsošanas vietās un noteiktā darbalaikā. Saskaņā ar Šengenas Robežu kodeksa 8.pantu visām personām, šķērsojot ārējo robežu tiek veikta robežpārbaude. Šengenas Robežu kodeksa VI pielikumā „Īpaši noteikumi attiecībā uz dažādu tipu robežām un dažādiem transportlīdzekļu veidiem, ko izmanto dalībvalstu ārējo robežu šķērsošanai” 3.1.2.apakšpunktā un Eiropas Parlamenta un Padomes direktīvas 2010/65/ES (2010. gada 20. oktobris) par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK (Dokuments attiecas uz EEZ) 4.panta c. apakšpunktā noteikts, ka pirms ienākšanas kādas dalībvalsts teritorijā esošā ostā kuģa kapteinis vai jebkura cita persona, kuru pienācīgi pilnvarojis kuģa operators, sniedz šīs dalībvalsts norādītajai kompetentajai iestādei informāciju, kas pieprasīta atbilstīgi ziņošanas formalitātēm: tiklīdz šī informācija ir pieejama, ja ierašanās ostā nav zināma vai mainās reisa laikā. Savukārt Ministru kabineta 2012.gada 15.maija noteikumi Nr.339 „Noteikumi par ostu formalitātēm” nosaka kārtību, kādā notiek ar kuģa ienākšanu ostā un iziešanu no tās saistīto formalitāšu kārtošana un pasažieru kuģu pasažieru reģistrācija. Latvijas Republikas valsts robežas likuma 22.panta septītā daļa iekļauj sevī nosacījumu, ka robežšķērsošanas vietas, kurās veic robežpārbaudi un radiometrisko kontroli, kā arī šo pārbaužu veikšanas laiku nosaka Ministru kabinets. Pamatojoties uz minēto, Ministru kabineta noteikumu projekta mērķis ir precizēt Noteikumus, un noteikt, ka Mērsraga, Pāvilostas un Skultes robežšķērsošanas vietās robežpārbaude un radiometriskā kontrole tiek veikta visu diennakti pēc informācijas saņemšanas no kuģošanas komercsabiedrības, kuģa īpašnieka, kapteiņa, to pilnvarota kuģa aģenta vai, ja tas ir atpūtas kuģis, no jahtkluba, kurā attiecīgais kuģis piestāj, un kontroles veikšanas laika saskaņošanas.Informācijas saņemšana no kuģošanas komercsabiedrības, kuģa īpašnieka, kapteiņa, to pilnvarota kuģa aģenta vai, ja tas ir atpūtas kuģis, no jahtkluba, kurā attiecīgais kuģis piestāj, tiek veikta saskaņā Ministru kabineta 2012.gada 15.maija noteikumos Nr.339 “Noteikumi par ostu formalitātēm” ar kuģošanas līdzekļu ienākšanu un iziešanu no ostas noteiktajām ziņošanas formalitātēm, izmantojot Starptautisko kravu loģistikas un ostu informācijas sistēmu vai jebkurus pieejamos saziņas līdzekļus. Projekts neparedz nekādu papildus informācijas sniegšanu. Visi dokumenti, kas nepieciešami robežpārbaudes veikšanai, jau tiek iesniegti atbilstoši Ministru kabineta 2012.gada 15.maija noteikumiem Nr.339 „Noteikumi par ostu formalitātēm”.Patlaban Noteikumu 3.pielikumā noteikts, ka Mērsraga ostā Pārtikas un veterinārais dienests kontroli veic pēc iepriekšējas saskaņošanas no 9.00 līdz 21.00. Tā kā kontroli nodrošina Ventspils ostas kontroles punktā strādājošie robežinspektori, nepieciešams noteikt kontroles laiku atbilstoši Ventspils ostas kontroles punkta darba laikam no 8.00 līdz 20.00.Ņemot vērā, ka Noteikumu 3.pielikuma 3.piezīmē dota atsauce uz Komisijas 2003.gada 9.aprīļa Regulu (EK) Nr.639/2003, ar ko nosaka sīki izstrādātus noteikumus saskaņā ar Padomes Regulu (EK) Nr.1254/1999 attiecībā uz prasībām eksporta kompensāciju piešķiršanai saistībā ar dzīvu liellopu labturību pārvadāšanas laikā, kura ir zaudējusi spēku, nepieciešams to aizstāt ar atsauci uz Komisijas Regulu (ES) Nr. 817/2010 ( 2010. gada 16. septembris ), ar ko nosaka sīki izstrādātus noteikumus saskaņā ar Padomes Regulu (EK) Nr. 1234/2007 attiecībā uz prasībām eksporta kompensāciju piešķiršanai saistībā ar dzīvu liellopu labturību pārvadāšanas laikā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts robežsardze, Pārtikas un veterinārais dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kuģošanas komercsabiedrības, kuģu īpašnieki, kuģu kapteiņi, to pilnvaroti kuģa aģenti, jahtklubu pārstāvji, kuģu kravu īpašnieki, kuģu pasažieri, ostas, dzīvu liellopu kravu eksportētāji, Mērsraga ostu šķērsojošās personas, kuru pārvadājumi pakļauti fitosanitārajai kontrolei (t.sk. kvalitātes un klasifikācijas kontrolei), Valsts robežsardzē un Pārtikas un veterinārajā dienestā nodarbinātie.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus.  |
| 3. | Administratīvo izmaksu monetārs novērtējums | Projekta izpildei administratīvās izmaksas neveidosies. Informācijas sniegšana notiek saskaņā ar Ministru kabineta 2012.gada 15.maija noteikumos Nr.339 “Noteikumi par ostu formalitātēm”. |
| 4. | Atbilstības izmaksu monetārs novērtējums | Sabiedrības grupām, lai nodrošinātu projekta izpildi, izmaksas neveidosies. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar*.* |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar*.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Regula (ES) Nr. 817/2010 ( 2010. gada 16. septembris ), ar ko nosaka sīki izstrādātus noteikumus saskaņā ar Padomes Regulu (EK) Nr. 1234/2007 attiecībā uz prasībām eksporta kompensāciju piešķiršanai saistībā ar dzīvu liellopu labturību pārvadāšanas laikā (turpmāk- Regula Nr.817/2010). |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts - jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.817/2010 2.pants | 5.punkts | ES tiesību akta vienība tiek īstenota pilnībā. | Projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav.  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, Ministru kabineta noteikumu projekts 2019.gada 19.martā ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ,,Diskusiju dokumenti”, tīmekļvietnes adrese: <http://www.iem.gov.lv/lat/sadarbiba_ar_nvo/diskusiju_dokumenti/?doc=41606>, kur atrodas līdz šim brīdim.Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā" 14.punktu, projektu 2019.gada 19.martā nosūtīja Valsts kancelejai. |
| 3. | Sabiedrības līdzdalības rezultāti | Kopš šīs sadaļas 2. punktā minētajiem datumiem sabiedrības pārstāvji par Ministru kabineta projektu nav pauduši viedokli.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze, Pārtikas un veterinārais dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nesašaurina un nepaplašina Valsts robežsardzes, Pārtikas un veterinārā dienesta funkcijas un uzdevumus, kā arī neietekmē pieejamos cilvēkresursus.Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Iekšlietu ministrs S.Ģirģens

Iekšlietu ministrijas valsts sekretārs D.Trofimovs

Kozlovska, 67913457

ilze.kozlovska@rs.gov.lv